Erebîstana Saudî: Emê Dijî Erîşvanîya Îranê Bêdeng Nemînin
Welatên Ereb, Îranê bi piştgirîya Hizbullah ya Lubnanê tawanbar dikin
Wezîrê Derve yê Erebîstana Saudî Adil el-Cubeyîr dîyar kir ku ewê welatê wî dijî ‘’êrişvanî’’ya Îranê bêdeng nemine. Adil el-Cubeyîr da zanîn ku ew ‘’maytekirina Îranê li welatên Ereb’’ şermezar dikin. El-Cubeyîr li civîna awarte ya endamên Yekîtîya Ereb, ku li Qahîre ya paytaxta Misirê li dar ket, ewê berevanîya ewlekarîya neteweyî û mafên xwe bikin. Di heman civînê, Wezîrê Derve yê Bahreynê Şêx Xalid bîn Ahmed el-Xelîfe jî dîyar kir ku ‘’Lubnan bi temamî ketîye bin kontrola Hizbullah ya bi piştgirîya Îranê’’ ‘’Destê Îranê yê li herêmê Hizbullah ya terorîst’’ el-Xelîfe got û bang li rêvebirîya Beyrutê kir ku bepirsîyên xwe bîne cîh. Serokwezîrê Lubnanê Saad Harîrî, ku nêzî Erebîstana Saudî ye, di 4’ê Mijdarê de li Rîyadê bi tawanbarkirina Îran û Hizbullahê karvekişîna xwe ragihandibû. Serokomarê Lubnanê Mîşel Avn dîyar kiribû ku Erebîstana Saudî, Harîrî desteser kiriye û bi darê zorê kiriye ku ew karvekişîna xwe ragihîne. Harîrî û Erebîstana Saudî wan îdiayan red dikin. Harîrî, ku ji Rîyadê derbazî Fransa bûbû, dê îro Duşemê here Misire. Wî gotibû ku ewê roja Çarşemê vegere Lubnanê.